Jäärajasõidu Eesti karikavõistluste teine etapp Valgamaal Korijärvel toimus sulailma tõttu väga rasketes rajaoludes.
#000002
Ehkki rada oli hoolikalt ettevalmistatud, tõid plusskraadid jääle vee, tekkisid sügavad lombid, augud ja ebatasasused. Suurema osa võistluspäevast sadas vihma ja lörtsi.
#000003
“Ilm ja rajaolud panid korraldajad ja võistlejad tõsiselt proovile. Rada, mis oli veel võistluspäeva hommikul väga hea, sai kahe esimese vooruga täiesti teise näo,” rääkis võistluse peakorraldaja Mati Kask. “Pidime isegi võistluse käigus mõne kurvi ringi tegema.”
#000004
Tagaveoliste kuni kaheliitrise mootoriga autoga klassi võitnud Rainer Umbleja märkis, et rajaolud olid küll ekstreemsed, kuid kõigile võrdsed. “Teravamaid elamusi pakkusid paar auku, kust pärast täie hooga läbisõitmist sai rattad maast lahti,” lisas ta.
#000005
Korijärvel toimus ka tänavuste karikavõistluste esimene etapp, sama sarja punkte jahiti sel Valgamaa järvel ka mullu. “Vahva, et Valga vallas sellised võistlusi peetakse. Ei tea Korijärve külas ühtegi inimest, kes ei hindaks seda, et siin need võistlused toimuvad,” rääkis Valga asevallavanem Kaupo Kutsar.
#000006
Jäärajasõidu Eesti karikavõistlused jätkuvad kolmanda ja neljanda etapiga 19. ja 20. veebruaril Võrtsjärvel. Võistluste toimumine sõltub ilmast.
#000007
Jäärajasõitjaid ootab ees peegelsile rada
#000021